wickkiey/tamil-wikipedia-chunked huggingface dataset:
# வானம்பாடி (திரைப்படம்)

## பாடல்கள்

கே. வி. மகாதேவன் அவர்களால் பாடல் இசை இயற்றப்பட்டது மற்றும் அனைத்து பாடல்களும் கண்ணதாசனால் எழுதப்பட்டது. "கங்கைகரை" என்ற பாடல் அபேரி ராகத்தை அடிப்படையாகக் கொண்டது. "தூக்கண்ணா குருவி" பாடலானது சாருகேசியுடனான சுத்த தண்யாசி ராகம்.
| எண். | பாடல் | பாடகர்கள் | பாடலாசிரியர் | நீளம் (நி:வி) |
| --- | --- | --- | --- | --- |
| 1 | "கங்கை கரை தோட்டம்" | பி. சுசீலா | கண்ணதாசன் | 5:46 |
| 2 | "ஊமை பெண் ஒரு" | 4:03 |  |  |
| 3 | "தூக்கனா குருவி கூடு" | 4:21 |  |  |
| 4 | "ஆண் கவியை வெல்ல" | டி. எம். சௌந்தரராஜன் பி. சுசீலா | 5:30 |  |
| 5 | "கடவுள் மனிதனை" | டி. எம். சௌந்தரராஜன் | 3:20 |  |
| 6 | "ஏட்டில் எழுதி வைத்தான்" | டி. எம். சௌந்தரராஜன் எல். ஆர். ஈஸ்வரி | 3:24 |  |
| 7 | "யாரடி வந்தார்" | எல். ஆர். ஈஸ்வரி | 3:49 |  |
| 8 | "நில் கவனி புறப்படு" | ஏ. எல். ராகவன் எல். ஆர். ஈஸ்வரி | 4:10 | } |
# அம்மா எங்கே (திரைப்படம்)

**அம்மா எங்கே** (*Amma Enge*) 1964 ஆம் ஆண்டு நவம்பர் மாதம் 27 ஆம் தேதியன்று வெளிவந்த தமிழ்த் திரைப்படமாகும். ஜி. விஸ்வநாதன் இயக்கத்தில் வெளிவந்த இத்திரைப்படத்தில் ஆர். எஸ். மனோகர், முத்துராமன் மற்றும் பலரும் நடித்திருந்தனர்.
# அம்மா எங்கே (திரைப்படம்)

## நடிகர்கள்

- முத்துராமன்
- ஆர். எஸ். மனோகர்
- வீரப்பன்
- வைரம் கிருஷ்ணமூர்த்தி
- பழனியப்பன்
- அலி
- சந்திரகாந்தா
- ராஜஸ்ரீ
- பேபி ஷகீலா
- மாதவி
- ராதா
- சரஸ்வதி
# அம்மா எங்கே (திரைப்படம்)

## பாடல்கள்

இத் திரைப்படத்துக்கு வேதா இசையமைத்திருந்தார். கண்ணதாசன், பஞ்சு அருணாசலம், வாலி, நல்லதம்பி ஆகியோர் பாடல்களை இயற்றியிருந்தனர்.
# அம்மா எங்கே (திரைப்படம்)

## விமர்சனம்

கல்கிக்கு விமர்சனம் எழுதிய எசு. நீலகண்டன், படத்தைப் பார்க்கும் முன் பார்வையாளர்களுக்கு மூன்று அம்சங்கள் தேவை என்று கூறினார்: பொறுமை, தலைவலிக்கு தயாராதல் மற்றும் ஒரு தலையணை ஆகியன அவையாகும்
# ஆண்டவன் கட்டளை (1964 திரைப்படம்)

**ஆண்டவன் கட்டளை** (*Aandavan Kattalai*) என்பது 1964 ஆம் ஆண்டு வெளிவந்த தமிழ்த் திரைப்படமாகும். பி. எஸ். வீரப்பா தயாரித்த இப்படத்தை கே. சங்கர் இயக்கினார். இத்திரைப்படத்தில் சிவாஜி கணேசன், தேவிகா ஆகியோர் முதன்மை வேடங்களிலும் நடித்தனர். ஜே. பி. சந்திரபாபு, கே. பாலாஜி, எஸ். ஏ. அசோகன், ஏ. வி. எம். ராஜன், புஷ்பலதா ஆகியோர் துணை வேடங்களில் நடித்தனர். இப்படம் 1964 சூன் 12 அன்று வெளியானது. இந்தத் திரைப்படம் 1930 ஆம் ஆண்டு வெளியான ஜெர்மன் திரைப்படமான *தி புளூ ஏஞ்சலை* அடிப்படையாகக் கொண்டது.
# ஆண்டவன் கட்டளை (1964 திரைப்படம்)

## கதை

பேராசிரியர் கிருஷ்ணன் ஒரு முன்மாதிரியான, நேர்மையான, கண்டிப்பான ஆசிரியர். அவர் சுவாமி விவேகானந்தரின் தீவிர பற்றாளர். எல்லாவற்றிலும் நேர்மையாக இருக்க வேண்டும் என்று கருதுபவர். வாழ்வில் திருமணம் ஒரு தடை என்று கருதுபவர். அவரது ஒரே நோக்கம் தன் தாயைக் கவனித்துக்கொள்வதும், தன் சகோதரி மகள் கோமதியை நல்ல இடத்தில் திருமணம் செய்து வைப்பதும் ஆகும். அவர் அனாதையான ராமுவை ஒரு சகோதரனின் இடத்தில் இருந்து அவர் கல்வி கற்க உதவுகிறார். கோமதியும் ராமுவும் காதலிக்கின்றனர். மாணவியான ராதா, கிருஷ்ணனை விரட்டி விரட்டி காதலிக்கிறாள். முதலில் அவளின் காதலை ஏற்காத கிருஷ்ணன் பிறகு அவள் காதலை ஏற்கிறார்.  
ஒருமுறை கிருஷ்ணனும் ராதாவும் படகில் செல்லும்போது விபத்து ஏற்பட்டு ராதா தண்ணீரில் விழுந்து காணாமல் போகிறாள். அதற்கான பழி கிருஷ்ணன் மீது விழுந்து கைது செய்யப்படுகிறார். மகன் கைதான சேதியறிந்து அவரது தாயார் இறக்கிறார். மேலும் அவர் நீண்ட காலம் அவதூறும், விசாரணையையும் சந்திக்கிறார். ராதாவின் உடல் கண்டுபிடிக்கப்படாததால் கிருஷ்ணன் குற்றமற்றவர் என்று அறிவிக்கப்படுகிறார். ஆனால் அவரை முன்பு மதித்த சமூகம் இப்போது ஒதுக்கி வைக்கிறது. ஒரு கட்டத்தில் அவர் தற்கொலைக்கு முயல்கிறார், ஆனால் அவரால் ஒரு முறை காப்பாற்றப்பட்ட ஒரு நாய் அவரின் தற்கொலை முயற்சியிலிருந்து காப்பாற்றுகிறது. இதை அவர் ஒரு சமிக்ஞையாக எடுத்துக் கொண்டு, நாய் கொடுத்த தனது புதிய வாழ்க்கையில், மூர்த்தி என்ற பெயரில் மற்றவர்களுக்கு சேவை செய்ய முடிவெடுத்து ஒரு சரங்கத்தில் வேலைபார்த்து வருகிறார்.  
இதற்கிடையில், பழைய நினைவுகளை இழந்த ராதாவை கிருஷ்ணன் சந்திக்கிறார். இறுதியில் இருவரும் ஒன்று சேர்ந்தார்களா என்பதே கதையாகும்.
# ஆண்டவன் கட்டளை (1964 திரைப்படம்)

## நடிகர்கள்

- சிவாஜி கணேசன் - பேராசிரியர் கிருஷ்ணன் / மூர்த்தி
- தேவிகா - ராதா
- ஏ. வி. எம். ராஜன் - ராமு
- புஷ்பலதா - கோமதி
- பி. எஸ். வீரப்பா - வழக்கறிஞர் (சிறப்புத் தோற்றம் )
- எஸ். ஏ. அசோகன் - மணிகண்டன் (ராதாவின் தாய் மாமா)
- கே. பாலாஜி - சங்கர்
- ஜே. பி. சந்திரபாபு - சிட்டிபாபு
- ஜாவர் சீதாராமன் - கல்லூரி முதல்வர் (சிறப்புத் தோற்றம்)
- சித்தூர் வி. நாகையா - மருத்துவர் (சிறப்புத் தோற்றம்)
- எம். எஸ். சுந்தரிபாய் - ராதாவின் தாய்
- சீதாலட்சுமி - கிருஷ்ணாவின் தாய்
- கரிகோல் ராஜு - பெருமாள்
- கே. நடராஜன் - நீதிபதி
# ஆண்டவன் கட்டளை (1964 திரைப்படம்)

## பாடல்கள்

விசுவநாதன் -இராமமூர்த்தி இசையமைத்த இத்திரைப்படத்தில் இடம் பெற்ற பாடல்களை கவிஞர் கண்ணதாசன் எழுதியிருந்தார். "ஆறுமனமே ஆறு" பாடல் சிந்து பைரவி ராகத்திலும், "அமைதியான நதியினிலே" அரிக்காம்போதியிலும் அமைக்கப்பட்டது.  
| **எண்** | **பாடல்** | **பாடகர்(கள்)** | **பாடலாசிரியர்** | **நீளம் (நி:நொ)** |
| --- | --- | --- | --- | --- |
| 1 | "அழகே வா" | பி. சுசீலா | கண்ணதாசன் | 04:56 |
| 2 | "அமைதியான நதியினிலே" | டி. எம். சௌந்தரராஜன், பி. சுசீலா | 04:46 |  |
| 3 | "அமைதியான நதியினிலே (சோகம்)" | டி. எம். சௌந்தரராஜன், பி. சுசீலா | 03:01 |  |
| 4 | "ஆறு மனமே ஆறு" | டி. எம். சௌந்தரராஜன் | 04:55 |  |
| 5 | "கண்ணிரண்டும் மின்ன" | பி. பி. ஸ்ரீநிவாஸ், எல். ஆர். ஈஸ்வரி | 03:29 |  |
| 6 | "சிரிப்பு வருது" | சந்திரபாபு | 03:34 | } |
# ஆயிரம் ரூபாய் (திரைப்படம்)

**ஆயிரம் ரூபாய்** 1964 ஆம் ஆண்டு வெளிவந்த தமிழ்த் திரைப்படமாகும். கே. எஸ். கோபாலகிருஷ்ணன் இயக்கத்தில் வெளிவந்த இத்திரைப்படத்தில் ஜெமினி கணேசன், சாவித்திரி மற்றும் பலரும் நடித்திருந்தனர். இப்படம் 3 திசம்பர் 1964 அன்று வெளியானது.
# ஆயிரம் ரூபாய் (திரைப்படம்)

## கதை

தற்கொலை எண்ணதில் உள்ள சந்தானம் (ஜெமினி கணேசன்) ஒரு குழந்தையின் உயிரைக் காப்பாற்றுகிறான். குழந்தையின் தாய் ரேவதி (ராகினி) அவருக்கு அறிவுரை கூறி அனுப்புகிறாள். இதனால் மனம் மாறும் சந்தானம் தொடருந்தில் பல்பொடி விற்று வருகிறான். கூத்து கட்டும் வள்ளியைக் (சாவித்திரி) காதலிக்கிறான். இதற்கிடையில் ஆயிரம் ரூபாய் நோட்டு இவர்கள் வாழ்க்கையில் குறுகிடுகிறது. இவர்கள் வாழ்வில் ஒன்றிணைந்தார்களா இல்லையா என்பதே கதை.
# ஆயிரம் ரூபாய் (திரைப்படம்)

## படிப்பு

- ஜெமினி கணேசன்
- சாவித்திரி கணேஷ்
- எம். ஆர். ராதா
- சி. கே. நாகேஷ்
- எஸ். ஏ. அசோகன்
- எஸ். வி. சகஸ்ரநாமம்
- கொட்டாப்புளி ஜெயராமன்
- மாஸ்டர் பாபு
- ராகினி
- மோகனா
- நளினி
- பேபி சாவித்ரி
- வீரப்பன்
- கரிகோல் ராஜு
- ஜெமினி பாபு
- வெள்ளை சுப்பையா
# ஆயிரம் ரூபாய் (திரைப்படம்)

## பாடல்

இப்படத்திற்கு கே. வி. மகாதேவன் இசையமைத்தார் பாடல் வரிகளைand கண்ணதாசன், அ. மருதகாசி, வாலி ஆகியோர் எழுதினர்.
| "அம்மா இல்லே அப்பா" | எஸ். ஜானகி | வாலி | 03:25 |  |
| --- | --- | --- | --- | --- |
| "ஆனாக்கா அந்த மடம் ஆவாட்டி சந்தை மடம்" | பி. சுசீலா | அ. மருதகாசி | 03:19 |  |
| "பற்பொடி கல்நார் பற்பொடி" | பி. பி. ஸ்ரீனிவாஸ், பி. சுசீலா | அ. மருதகாசி | 03:52 |  |
| "பார்த்தாலும் பார்த்தேன் நான் உன்னைப் போல பார்க்கல" | பி. பி. ஸ்ரீனிவாஸ், பி. சுசீலா | கண்ணதாசன் | 03:30 |  |
| "நிலவுக்கும் நிழல் உண்டு" | பி. சுசீலா | கண்ணதாசன் | 03:27 | } |
# ஆயிரம் ரூபாய் (திரைப்படம்)

## வெளியீடும் வரவேற்பும்

ஆயிரம் ரூபாய் 3 திசம்பர் 1964 அன்று வெளியானது. நவம்பர் 3 (தீபாவளி) வெளியிட திட்டமிடப்பட்ட இப்படம் ஒரு மாதம் தாமதமாகதான் வெளியானது. 12 திசம்பர் 1964 அன்று, தி இந்தியன் எக்ஸ்பிரஸ், "மில்லியன் பவுண்டு நோட் என்ற ஆங்கிலப் படத்தை தழுவி உருவாக்கப்பட்ட, ஆயிரம் ரூபாயில் ஓரளவு பாராட்டத்தக்க அம்சம் உள்ளது. படத்தில் உள்ள ஆயிரம் ரூபாய் நோட்டு போலியானது, அதனால் அது பொழுதுபோக்கையும் தருகிறது". கல்கியில் எழுதும் எஸ்.வி.கண்ணன், சாவித்திரி படத்தைத் தன் தோளில் சுமந்தார் என்றார்.
# பொம்மை (திரைப்படம்)

**பொம்மை** 1964 ஆம் ஆண்டு வெளிவந்த பரபரப்பூட்டும் புதிர் வகையைச் சேர்ந்த தமிழ்த் திரைப்படமாகும். எஸ். பாலச்சந்தர் இயக்கத்தில் வெளிவந்த இத்திரைப்படத்தில் எஸ். பாலச்சந்தர், எல். விஜயலட்சுமி, வி. எஸ். ராகவன் மற்றும் பலர் நடித்துள்ளனர். இது ஆல்பிரட் ஹிட்ச்காக்கின் படமான *சபடாஜ்* என்பதன் தழுவலாகும். இப்படத்தில் இடம்பெற்ற *நீயும் பொம்மை நானும் பொம்மை* என்ற பாடலைப் பாடியதன் மூலம் கே. ஜே. யேசுதாஸ் தமிழ்த்திரையுலகிற்கு அறிமுகமானார்.
# என் கடமை

**என் கடமை** (*En Kadamai*) 1964 ஆம் ஆண்டு வெளிவந்த தமிழ்த் திரைப்படமாகும். எம். நடேசன் இயக்கத்தில் வெளிவந்த இத்திரைப்படத்தில்எம். ஜி. ஆர், பி. சரோஜாதேவி மற்றும் பலர் நடித்திருந்தனர்.
# என் கடமை

## இசை

விசுவநாதன்-ராமமூர்த்தி இசையமைக்க கவிஞர் கண்ணதாசன் பாடல்களை எழுதினார்.
# என் கடமை

## வெளியீடும் விமர்சனமும்

1964 ஆம் ஆண்டு மார்ச்சு மாதம் என் கடமை திரைப்படம் வெளியிடப்பட்டது. எம்ஜியார் திரைப்பட நிறுவனம் மூலம் விநியோகிக்கப்பட்டது. என் கடமை திரைப்படம் எதிர்பார்த்த வெற்றியைப் பெறவில்லை. இது M. G. ராமச்சந்திரன் சென்னை சட்டமன்றக் குழுவில் இருந்து ராஜினாமா செய்த சிறிது காலத்திலேயே வெளியிடப்பட்டதன் காரணமாக இருக்கலாம் என்று பலர் ஊகித்தாலும், ராமச்சந்திரனே அப்படி நினைக்கவில்லை.
# கை கொடுத்த தெய்வம்

**கை கொடுத்த தெய்வம்** 1964 ஆம் ஆண்டு வெளிவந்த தமிழ்த் திரைப்படமாகும். கே. எஸ். கோபாலகிருஷ்ணன் இயக்கத்தில் வெளிவந்த இத்திரைப்படத்தில் சிவாஜி கணேசன், சாவித்திரி, எஸ். எஸ். ராஜேந்திரன், கே. ஆர். விஜயா மற்றும் பலரும் நடித்திருந்தனர்.  
- கை கொடுத்த தெய்வம்
# கலைக்கோவில்

**கலைக் கோவில்** 1964 ஆம் ஆண்டு வெளிவந்த தமிழ் இசைத் திரைப்படமாகும். ஸ்ரீதர் இயக்கத்தில் வெளிவந்த இத்திரைப்படத்தில் முத்துராமன், ராஜஸ்ரீ, நாகேஷ் மற்றும் பலர் நடித்திருந்தனர். இப்படத்தை எம்.எஸ்.விஸ்வநாதன் மற்றும் கங்கா ஆகியோர் தயாரித்தனர். இது ஓர் இசைக் கலைஞனின் வாழ்க்கையை மையமாகக் கொண்ட ஒரு கதையாகும். பொருளாதார ரீதியாக இது ஒரு தோல்விப்படம் ஆகும். இது வீணை இசைக்கலைஞனின் கதையை மையமாக கொண்டனது.  
இப்படத்தை பாக்கியலட்சுமி புரொடக்சன்ஸ் என்ற பதாகையின் கீழ் எம்.எஸ்.விஸ்வநாதன் (விசு என்ற பெயரில்), கங்கா ஆகியோர் தயாரித்தனர். படத்திற்கு விஸ்வநாதன் ராமமூர்த்தி இசையமைத்தனர். கங்கா கலை இயக்குநராகப் பணியாற்றினார். ஸ்ரீதருடன் தொடர்ந்து பணியாற்றிய சித்ராலயா கோபு படத்தின் உதவி வசன எழுத்தாளராக பணியாற்றினார்.  
கலைக் கோவில் 25 செப்டம்பர் 1964 அன்று வெளியானது. ஸ்ரீதரின் இயக்கம், எழுத்து, இசை, நடிகர்களின் நடிப்பு போன்றவை விமர்சகர்களிடமிருந்து நேர்மறையான விமர்சனங்களைப் பெற்றது. வணிகரீதியாக தோல்விப் படம் என்றாலும் பி. சுசீலா மற்றும் எம். பாலமுரளிகிருஷ்ணா ஆகியோர் பாடிய "தங்கரதம் வந்தது வீதியிலே" பாடல் பிரபலமடைந்தது.
# கலைக்கோவில்

## கதைச்சுருக்கம்

ஒரு ஏழை மனிதன் வீணை வித்வானாக ஆவதன் மூலம் ஏழ்மையில் இருந்து செல்வந்தனாக உயர்கிறான். ஆனால் அதை ஆடம்பரத்தாலிம், நாட்டியக்காரியிடமும், மதுவினாலும் இழக்கிறான்.
# கலைக்கோவில்

## நடிகர்கள்

;நடிகர்கள்
- எஸ். வி. சுப்பையா
- ஆர். முத்துராமன்
- நாகேஷ்
- வி. கோபாலகிருட்டிணன்
- வி. எஸ். ராகவன்  
;நடிகைகள்
- சந்திரகாந்தா
- ராஜஸ்ரீ
- ஜெயந்தி
- எஸ். என். லட்சுமி
# கலைக்கோவில்

## தயாரிப்பு

காதலிக்க நேரமில்லை (1964) வெற்றிக்குப் பிறகு, அதன் தயாரிப்பாளரும் இயக்குனருமான சி. வி. ஸ்ரீதர், ஒரு இசைக்கலைஞனின் வாழ்க்கையை அடிப்படையான கதையில் தனது அடுத்த படத்தை இயக்கத்தை உருவாக்க முடிவு செய்தார். அவருடன் படங்களில் தொடர்ந்து பணியாற்றிய திரைப்பட எழுத்தாளர் சித்ராலயா கோபுவுடன், மெரீனா கடற்கரையில் சந்தித்து, அடுத்த படம் பற்றி விவாதிக்கையில், ஸ்ரீதர் அவர் ஏற்கனவே எழுதி முடித்த கதையை அவரிடம் சொன்னார், அது கலைக் கோவில் படமாக மாறியது. படத்தின் உதவி வசன எழுத்தாளராக கோபு நியமிக்கப்பட்டார். படத்தின் கதையைக் கேட்ட இசையமைப்பாளர் எம். எஸ். விஸ்வநாதன், கங்காவுடன் இணைந்து பாக்யலட்சுமி புரொடக்சன்ஸ் என்ற பதாகையின் கீழ் படத்தைத் தானே தயாரிக்க முடிவு செய்தார். சிட்டி பாபு முத்துராமனுக்காக வீணை வாசித்தார். இப்படத்தில் எஸ். வி. சுப்பையா நடித்த பாத்திரத்துக்கு எஸ். வி. ரங்கா ராவை ஸ்ரீதர் தேர்வு செய்து ஒப்பந்தம் செய்து வைத்திருந்தார். படப்பிடிப்பின் முதல் நாளில் அவர் படப்பிடிப்புக்கு வராததால், அவருக்குப் பதிலாக எஸ். வி. சுப்பையாவை அப்பாத்திரத்தில் நடிக்கக் கேட்டார். ஆனால் முதலில் அந்த வேடத்தில் நடிக்க அவர் மறுத்துவிட்டார், ஏனெனில் அவர் ஒட்டு தாடி, மீசையுடன் நடிக்கமாட்டேன் என்ற கொள்கை உடையவர். ஆனால் பிறகு அந்த பாத்திரத்தின் முக்கியத்துவம், பேசவேண்டிய உரையால் போன்றவற்றை ஸ்ரீதர் விளக்கிய பிறகு நடிக்க ஓப்புக்கொண்டார்.
# கலைக்கோவில்

## இசை

படத்திற்கான இசையை இரட்டை இசையமைப்பாளர்களான விஸ்வநாதன்-ராமமூர்த்தி (எம். எஸ். விஸ்வநாதன் மற்றும் டி. கே. ராமமூர்த்தி ஆகியோர்) அமைத்தனர். பாடல் வரிகளை கண்ணதாசன் எழுதினார். "தேவியர் இருவர்" பாடல் ஸ்ரீ எனப்படும் கர்நாடக ராகத்தில் அமைக்கப்பட்டது. அதே சமயம் "தங்கரதம் வந்தது" பாடல் ஆபோகி இராகத்தில் அமைக்கப்பட்டது. தங்கரதம் வந்தது பாடலுக்கு சியாம் வயலின் வாசித்தார், இது பிரபலமடைந்தது. அவர் மேற்கத்திய பாடல்களுக்கு நன்கு வாசிப்பவராக இருந்ததால், பாரம்பரிய-கருப்பொருள் பாடலை வாசிப்பதில் அவர் சிரமப்பட்டார்.
# கறுப்புப் பணம் (திரைப்படம்)

**கறுப்புப் பணம்** 1964 ஆம் ஆண்டு வெளிவந்த தமிழ்த் திரைப்படமாகும். ஜி. ஆர். நாதன் இயக்கத்தில் வெளிவந்த இத்திரைப்படத்தில் பாலாஜி,கண்ணதாசன் மற்றும் பலரும் நடித்திருந்தனர். கறுப்புப்பணத்தை வைத்திருக்கும் பணக்காரர்களிடமிருந்து அதனைப் பறித்து ஏழைகளுக்கு வழங்குபவரைப்பற்றி கதை.
# கறுப்புப் பணம் (திரைப்படம்)

## நடிகர்கள்

1. கண்ணதாசன் – தணிகாசலம் (கதைத்தலைவன்)
1. கே பாலாஜி – கார்த்திக், தணிகாசலம் மகன்
1. கே. ஆர். விஜயா - தேவி, சத்தியநாதன் மகள்
1. ஷீலா – லூசி, தணிகாசலம் மகள்
1. டி. எஸ். பாலையா – சத்தியநாதன்
1. சென்னல்குடி லட்சுமி – சத்தியநாதன் முதல் மனைவி, தேவிக்கு அம்மா
1. வி. எஸ். ராகவன் – நீதிபதி சாம்பசிவம்
1. குலதெய்வம் வி. ஆர். ராஜகோபால் – ராஜூ சத்தியநாதன் மகன்
1. எஸ். வரலெட்சுமி – கமலா, காவல் ஆய்வாளர் சண்முக சுந்தரம் மனைவி
1. கே. சாரங்கபாணி – தாமோதரன்
1. சி. கே. சரஸ்வதி – சங்கரி, சத்தியநாதன் இரண்டாம் மனைவி
1. சந்திரகாந்தா – நடிகை
1. தர்மாம்பாள் என்னும் ராசாத்தி அம்மாள் – சத்தியநாதன் சங்கரி மகள் ==
| 1 | "எல்லாரும் எல்லாம்" | சீர்காழி கோவிந்தராஜன் | கண்ணதாசன் | 3:15 |
| --- | --- | --- | --- | --- |
| 2 | "இரைக்க இரைக்க" | 1:00 |  |  |
| 3 | "கண்மணி கண்மணி கண்ணே" | பி. சுசீலா | 3:22 |  |
| 4 | "அம்மம்மா கேளடிi" | எல். ஆர். ஈஸ்வரி | 5:28 |  |
| 5 | "கையிலே பணமிருந்தால்" | 3:28 |  |  |
| 6 | "ஆடவரெல்லாம் ஆட வரலாம்" | 3:23 |  |  |
| 7 | "பட்டுச் சிறகுகொண்ட" | ஏ. எல். ராகவன் எல். ஆர். ஈஸ்வரி | 3:44 |  |
| 8 | "தங்கச்சி சின்ன பொண்ணு" | சீர்காழி கோவிந்தராஜன், எல். ஆர். ஈஸ்வரி | 6:24 |  |
| 9 | "இறைவா இறைவா" (உந்தன் ராஜசபை) | எஸ். ஜானகி | 4:21 | } |
# கறுப்புப் பணம் (திரைப்படம்)

## வெளியிணைப்புகள்

-
- கறுப்புப்பணம் - திரைப்படம்
# காதலிக்க நேரமில்லை (1964 திரைப்படம்)

**காதலிக்க நேரமில்லை** 1964 ஆம் ஆண்டு வெளிவந்த காதல் - நகைச்சுவை தமிழ்த் திரைப்படமாகும். ஸ்ரீதர் இயக்கத்தில் வெளிவந்த இத்திரைப்படத்தில் ரவிசந்திரன், காஞ்சனா, டி. எஸ். பாலையா, முத்துராமன், நாகேஷ், சச்சு ஆகியோர் நடித்திருந்தனர்.
# காதலிக்க நேரமில்லை (1964 திரைப்படம்)

## நடிப்பு

- ரவிசந்திரன்
- காஞ்சனா
- டி. எஸ். பாலையா
- முத்துராமன்
- நாகேஷ்
- சச்சு
- வி. எஸ். ராகவன்
- ராஜஸ்ரீ
# காதலிக்க நேரமில்லை (1964 திரைப்படம்)

## பாடல்கள்

இத்திரைப்படத்தின் பாடல்களை கண்ணதாசன் எழுத விஸ்வநாதன்-ராமமூர்த்தி இசையமைத்துள்ளனர். "அனுபவம் புதுமை" பாடல் இலத்தீன் பாடலான "பெசாமே மூச்சோ" (Besame Mucho) பாடல் போன்று உள்ளது.
# காதலிக்க நேரமில்லை (1964 திரைப்படம்)

## மறு ஆக்கம்

இத்திரைப்படம் *பிரேமின்ச்சி சூடு* (1965) என்ற பெயரில் தெலுங்கிலும், *ப்யார் கியே ஜா* என்ற பெயரில் இந்தியிலும் மறு ஆக்கம் செய்யப்பட்டது.
# பச்சை விளக்கு

**பச்சை விளக்கு** (*Pachhai Vilakku*) 1964 ஆம் ஆண்டு ஏப்ரல் மாதம் 3 ஆம் தேதியன்று வெளிவந்த தமிழ்த் திரைப்படமாகும்.ஏ. பீம்சிங் இயக்கத்தில் வெளிவந்த இத்திரைப்படத்தில் சிவாஜி கணேசன், எஸ். எஸ். ராஜேந்திரன், விஜயகுமாரி மற்றும் பலரும் நடித்திருந்தனர்.
# பச்சை விளக்கு

## நடிகர்கள்

- சிவாஜி கணேசன் -சாரதி
- சௌகார் ஜானகி - பார்வதி
- எஸ். எஸ். ராஜேந்திரன் பசுபதி
- சி. ஆர். விஜயகுமாரி -சுமதி
- ஏ. வி. எம். ராஜன் -மணி
- புஷ்பலதா -லதா
- எஸ். வி. ரங்கராவ் -பொன்னம்பலம்
- எம். ஆர். ராதா - இராசாபாதர்
- நாகேஷ் - ஜோசப்
- சித்தூர் வி. நாகையா -கோபாலய்யா
- எசு. ஆர். ஜானகி -அண்ணம்மாள்
- கே. கே. சௌந்தர்
- சிறீராம் - பாலு
- கருப்பு சுப்பையா -கரீம்
# பச்சை விளக்கு

## தயாரிப்பு

எந்திர ஓட்டுநர் பற்றிய படம் செய்து கொண்டிருந்த சரவணன், தி.நகரில் இரயில்வே வாயிலை கடக்கும்போது பொருத்தமான தலைப்பைத் தேடிக்கொண்டிருந்தார் பீம்சிங் தனது படத்திற்கு பச்சை விளக்கு என்று பெயரிட வழிவகுத்த இரயில்வே வாயில் அருகே உள்ள சுவரில் முக்கிய அம்சமாக பச்சை விளக்கு கொண்ட சுவரொட்டிகளை அவர் ஒட்டினார். இந்தப் படம் முதலில் 8,000 அடியில் (2,400 மீ) படமாக்கப்பட்டது. மெய்யப்பனை இது ஈர்க்கவில்லை என்பதால் மேலும் ராஜன் மற்றும் புஷ்பலதாவை உள்ளடக்கிய கூடுதல் நடிகர்களுடன் அதே பின்னணியில் வித்தியாசமான கதையுடன் மீண்டும் படமாக்க முடிவு செய்யப்பட்டது ஒளிமயமான எதிர்காலம் மற்றும் கேள்வி பிறந்தது ஆகிய பாடல்கள் பிரபலமடைந்தன. இத்திரைப்படம் ஒரு பொழுதுபோக்கு திரைப்படம் என்று இந்தியன் எக்சுபிரசு பத்திரிகை விமர்சித்தது." கல்கியின் பி.எசு.மணி திரைப்படத்திற்கு நேர்மறையான விமர்சனத்தை வழங்கினார், முதன்மையாக ஒளிப்பதிவு மற்றும் ஒலிப்பதிவு நன்றாக இருந்ததாக அவர் தெரிவித்தார். திரையரங்குகளில் இத்திரைப்படம் 100 நாட்களுக்கு மேல் ஓடியது.
# படகோட்டி (திரைப்படம்)

**படகோட்டி** 1964 ஆம் ஆண்டு வெளிவந்த தமிழ்த் திரைப்படமாகும். சக்தி டி. கிருஷ்ணசாமி எழுதி, டி. பிரகாஷ் ராவ் இயக்கத்தில் வெளிவந்த இத்திரைப்படத்தில் எம். ஜி. ஆர், சரோஜா தேவி மற்றும் பலரும் நடித்திருந்தனர்.
# படகோட்டி (திரைப்படம்)

## கதை

இத்திரைப்படம் சுறா மற்றும் திருக்கை என்னும் இரண்டு மீனவ குழுக்களைப் பற்றியது. ஜமீன்தாராக தோன்றும் எம். என். நம்பியார் அவர்கள், மீனவர்கள் மத்தியில் தம்முடைய சூழ்ச்சியின் மூலமாக பிரித்தாளும் கொள்கையை மேற்கொள்வார்.
# படகோட்டி (திரைப்படம்)

## பாடல்கள்

விஸ்வநாதன்,ராமமூர்த்தி இசையமைத்த இத்திரைப்படத்தின் பாடல்களை வாலி எழுதியுள்ளார். இத்திரைப்படத்தின் *தொட்டால் பூ மலரும்* பாடல் *சுத்ததன்யாசி* இராகத்தில் அமைக்கப்பட்டு திரைப்படங்களில் வரும் இராகத்தில் புதுமையை ஏற்படுத்தியது. இப்பாடலை ஏ. ஆர். ரகுமான் 2004-ஆம் ஆண்டு நியூ திரைப்படத்திற்காக புதுமையான முறையில் மறுஆக்கம் செய்திருந்தார்.  
| பாடல் | பாடியவர்(கள்) | பாடல் வரிகள் |  |
| --- | --- | --- | --- |
| தரைமேல் பிறக்க | டி. எம். சௌந்தரராஜன் | வாலி |  |
| தொட்டால் பூ மலரும் | டி. எம். சௌந்தரராஜன், பி. சுசீலா | வாலி |  |
| கொடுத்ததெல்லாம் கொடுத்தான் | டி. எம். சௌந்தரராஜன் | வாலி |  |
| கல்யாணப் பொண்ணு | டி. எம். சௌந்தரராஜன் | வாலி |  |
| பாட்டுக்கு பாட்டெடுத்து | டி. எம். சௌந்தரராஜன், பி. சுசீலா | வாலி |  |
| நான் ஒரு குழந்தை | டி. எம். சௌந்தரராஜன் | வாலி |  |
| அழகு ஒரு ராகம் | பி. சுசீலா | வாலி |  |
| என்னை எடுத்து | பி. சுசீலா | வாலி | } |
# படகோட்டி (திரைப்படம்)

## நடிப்பு விபரம்

| நடிப்பு | கதாப்பாத்திரம் |
| --- | --- |
| எம். ஜி. ஆர் |  |
| சரோஜா தேவி |  |
| எம். என். நம்பியார் |  |
| மனோரமா |  |
| நாகேஷ் | } |
# புதிய பறவை

**புதிய பறவை** 1964 ஆம் ஆண்டு வெளிவந்த தமிழ்த் திரைப்படமாகும். தாதா மிராசி இயக்கத்தில் வெளிவந்த இத்திரைப்படத்தில் சிவாஜி கணேசன், சரோஜா தேவி மற்றும் பலரும் நடித்திருந்தனர். இப்படம் சிவாஜி பிலிம்ஸ் தயாரித்த முதல் தமிழ் படம். *சேஸ் ஏ குறூக்கட் சாடோ* (Chase a Crooked Shadow) என்னும் ஆங்கில படத்தின் தளுவலாக வெளிவந்த வங்க மொழி திரைப்படமான *சேஷ் அங்கா* 1963இல் வெளியானது. இந்த வங்க மொழி படத்தை தமிழுக்கு ஏற்றவாறு மாற்றியமைக்கப்பட்டு புதிய பறவை உருவாக்கப்பட்டது.
# புதிய பறவை

## வரவேற்பு

இப்படம் திரையரங்குகளில் வெளியான பொழுது மக்களின் வரவேற்பு பெற்று வெற்றிகரமாக ஓடியது. சில திரையரங்குகளில் 133 நாட்கள் ஓடியது.
# புதிய பறவை

## விமர்சனம்

இத்திரைப்படம் வெளியான பொழுது கல்கி இதழில் வந்த விமர்சனத்தில் "தமிழ்த் திரையுலகில் ஒரு புது முயற்சி என்று வேணுமானால் பாராட்டலாம். ஆனால் மொத்தத்தில் 'புதிய பறவை' பழைய கூட்டைச் சேர்ந்தது தான்" என்ற எழுதினர்.
# சர்வர் சுந்தரம்

**சர்வர் சுந்தரம்** (*Server Sundaram*) 1964 ஆம் ஆண்டு வெளிவந்த தமிழ்த் திரைப்படமாகும். கிருஷ்ணன் மற்றும் பஞ்சு ஆகியோரின் இயக்கத்தில் வெளிவந்த இத்திரைப்படத்தில் முத்துராமன், நாகேஷ், கே. ஆர். விஜயா மற்றும் பலரும் நடித்திருந்தனர்.
# சர்வர் சுந்தரம்

## கதைச்சுருக்கம்

ஏழை சுந்தரம் (நாகேஷ்) ஒரு நடிகனாகும் குறிக்கோளுடன் மதராஸிற்கு வருகிறான். ஆனால், கிரீன்லேண்ஸ் எனும் உணவகத்தில் ஒரு சர்வர் வேலை தான் கிடைத்தது. ஒரு உணவாகத்தின் உரிமையாளர் சக்ரவர்த்தியின் மகள் ராதா. அவள் மஹாபலிபுரத்திற்கு சுற்றுலாவிற்கு வரும் பொழுது, சுந்தரம் ராதாவை சந்திக்கிறான். அவள் நன்கு பழகுவதை காதல் என்று தவறாக எடுத்துக்கொள்கிறான் சுந்தரம். அந்நிலையில், செல்வாக்குள்ள தொழிலதிபரான தன் நண்பன் ராகவனை உணவகத்தில் சந்திக்கிறான். தனது நடிப்புக் கனவை பற்றியும், பெயர் சொல்லாமல் காதலியைப் பற்றியும் ராகவனிடம் கூறுகிறான் சுந்தரம். அந்த பெண்ணிடம் காதலை சொல்லுமாறு சுந்தரத்தை வலியுறுத்துகிறான் ராகவன்.  
ராகவன் திருமணத்திற்கு பெண் பார்க்க செல்லும் பொழுது, அந்த பெண் தான் சுந்தரம் காதலிக்கும் பெண் என்று தெரியவந்து, பெண் பார்க்க செல்லாமல் சுந்தரத்திற்கு காதல் உதவி செய்ய முடிவு செய்கிறான் ராகவன். மேலும் நடக்கவும் ராகவன் உதவி செய்ய, அப்பாவி கணவன் என்ற படத்தில் வாய்ப்பு கிடைத்து பெரிய நடிகனாக வறள்கிறான் சுந்தரம். அதற்காக சுந்தரத்தைப் பாராட்ட வரும் ராதாவிடம் ராகவன் உரையாடுகிறான். சுந்தரம் ராதாவை காதல் செய்ததால் தான், தான் ராதாவை பெண் பார்க்க வரவில்லை என்று கூறுகிறான் ராகவன். மாறாக, ராதா சுந்தரத்தை காதல் செய்யவில்லை என்று தெரியவர, அதை சுந்தரத்திடம் இருந்து மறைக்குமாறு கேட்டுக்கொள்கிறேன் ராகவன்.  
சுந்தரம் நடிப்பில் அதிகம் நேரம் செலவிடுவதால், தன் தாயுடன் அதிக நேரம் இருப்பதில்லை என்று சுந்தரத்தின் தாய் வருந்துகிறாள். நாளடைவில் ராதாவின் மீதுள்ள சுந்தரத்தின் அன்பு மறையும் என்று நினைத்தான் ராகவன். மாறாக, சுந்தரத்தின் காதல் அதிகமானதால், தன் ஆசையை துறக்கத் துணிந்தான் ராகவன். ஆனால் சுந்தரத்தின் காதலை ராதா நிராகரிக்கிறாள். பின்னர், ராதாவை யார் மணந்தார் என்பதே மீதிக் கதையாகும்.
# சர்வர் சுந்தரம்

## நடிகர்கள்

- நாகேஷ்  
- முத்துராமன்
- எஸ். வி. ரங்கா ராவ்
- எஸ். ராமாராவ்
- மேஜர் சுந்தரராஜன்
- கே. ஆர். விஜயா
- எஸ். என். லட்சுமி
- மனோரமா
- ரமணி திலகம்
# சர்வர் சுந்தரம்

## இசை

கண்ணதாசனும், வாலியும் எழுதிய பாடல் வரிகளுக்கு விஸ்வநாதன்-ராமமூர்த்தி இசையமைத்திருந்தனர்.
# தாயின் மடியில்

**தாயின் மடியில்** 1964 ஆம் ஆண்டு வெளிவந்த தமிழ்த் திரைப்படமாகும். அதுர்த்தி சுப்பா ராவ் இயக்கத்தில் வெளிவந்த இத்திரைப்படத்தில் எம். ஜி. ஆர், பி. சரோஜா தேவி மற்றும் பலர் நடித்திருந்தனர். இது 18 திசம்பர் 1964 அன்று வெளியானது.
# தாயின் மடியில்

## கதை

குதிரை ஏற்ற வீரரான ராஜா ஒழுக்கமான வாழ்க்கை வாழ்ந்து வருகிறார். அவரும் தொழிலதிபர் பூபதி மகளும் காதலிக்கின்றனர். அநாதையாக அரிந்த ராஜா பல ஆண்டுகளுக்குப் பிறகு தன் தாயைப் பற்றியும் அவருக்கு இழைக்கப்பட்ட அநீதி குறித்தும் அறிந்துகொள்கிறார். தன் தாயிக்கு அநீதி இழைத்த தன் தந்தையை கண்டுபிடித்து பழிவாக்குவராக ராஜா சபதம் செய்கிறார். இறந்துவிட்டதாக கருதிய தன் தாயை ராஜா சந்தித்து மகிழ்கிறார். ஆனால் தந்தை பூபதிதான் என தன் தாயின் மூலமாக அறியும்போது அவர் அதிர்ச்சியடைகிறார்.
# தாயின் மடியில்

## நடிப்பு

திரைக்கலஞ்சியம் பகுதி-2 என்ற நூலைத் தழுவி எடுக்கப்பட்ட பட்டியல்.  
;நடிகர்கள்
- ராஜாவாக ம. கோ. இராமச்சந்திரன்
- மா. நா. நம்பியார்
- எம். ஆர். ராதா
- நாகேஷ்
- டி. எஸ். முத்தய்யா
- திருப்பதிசாமி  
;நடிகைகள்
- ஜீவாவாக சரோஜாதேவி
- பண்டரிபாய்
- மனோரமா
- கீதாஞ்சலி
- ஜி. சகுந்தலா
- லெட்சுமிபிரபா
# தாயின் மடியில்

## தயாரிப்பு

இப்படத்தை அன்னை பிலிம்ஸ் என்ற பதாகையின் கீழ் கே. ஆர் பாலன் தயாரித்தார். படத்தை ஏ. சுப்பாராவ் இயக்கினார். ஆர். ஆர். சந்திரன் ஒளிப்பதிவு செய்தார். இப்படத்திற்கான கதை, உரையாடலை சொர்ணம் எழுதினார்.
# தாயின் மடியில்

## பாடல்

இப்படத்திற்கு எஸ். எம். சுப்பையா நாயுடு இசையமைக்க, படல் வரிகளை கண்ணதாசன், வாலி ஆகியோர் எழுதினர். "இராஜாத்தி காத்திருந்தாள்" பாடலுக்கு ம. கோ. இராவும், சரோஜாதேவியும் பொய்க்கால் குதிரை ஆட்டம் ஆடினார்கள். அது இரசிகர்களிடையே வரவேற்பைப் பெற்றது.  
| "பெண்ணே ஒன்று சொல்லவா" | பி. சுசீலா | வாலி |
| --- | --- | --- |
| "கள்ளிருக்கும் ரோஜா மலர்" | டி. எம். சௌந்தரராஜன், பி. சுசீலா | கண்ணதாசன் |
| "இராஜாத்தி காத்திருந்தாள்" | வாலி |  |
| "என்னைப் பார்த்து எதைப் பார்த்தாலும்" |  |  |
| "எத்தனை செல்வங்கள் வந்தாலும்" | டி. எம். சௌந்தரராஜன் |  |
| "பார்வையிலே பந்தல் கட்டி" | பி. சுசீலா | } |
# தாயின் மடியில்

## வெளியீடு

இப்படம் 18 திசம்பர் 1964 அன்று வெளியானது. ஆனால் இது வெளியான 26 நாட்களிலேயே ம. கோ. இரா நடித்த எங்க வீட்டுப் பிள்ளை படமும் வெளியானதால் அது இப்படத்தின் வெற்றியை பாதிப்பதாக ஆனது.
# வேட்டைக்காரன் (1964 திரைப்படம்)

**வேட்டைக்காரன்** (*Vettaikkaran (1964 film)*) என்பது 1964 ஆம் ஆண்டு சனவரி மாதம் 14 ஆம் தேதி வெளிவந்த தமிழ்த் திரைப்படமாகும். எம். எம். ஏ. சின்னப்பா தேவர் தயாரித்த இப்படத்தை எம். ஏ. திருமுகம் இயக்கினார். இத்திரைப்படத்தில் எம். ஜி. ஆர், சாவித்திரி ஆகியோர் முதன்மை வேடங்களிலும், எம். ஆர். ராதா, எம். என். நம்பியார், எஸ். ஏ. அசோகன், தாய் நாகேஷ், எம். வி. ராஜம்மா, மனோரமா, பேபி ஷகிலா ஆகியோர் துணை வேடங்களில் நடித்தனர். வேட்டையாடுவதில் ஆர்வம் கொண்ட ஒரு தோட்ட வேட்டைக்காரனையும், தனது செல்வத்திற்காக ஆசைப்படும் ஒரு கொள்ளைக்காரனையும் சுற்றி இக்கதை சுழல்கிறது.  
வேட்டைக்காரன் 1964 சனவரி 14, பொங்கல் நாளன்று வெளியானது. இந்தத் திரைப்படம் வணிக ரீதியாக வெற்றி பெற்றது, திரையரங்குகளில் 25 வாரங்கள் ஓடியது.
# வேட்டைக்காரன் (1964 திரைப்படம்)

## கதை

பாபு (ம.கோ.ரா) ஒரு பணக்கார தோட்ட உரிமையாளர், அவர் தன் தாயுடன் (ராஜம்மா) வசித்துவருகிறார். அவர் ஒரு துணிச்சலான வேட்டைக்காரர். பாபு விலங்குகளைக் கொல்வதில் அவரது தாயிக்கு பிடிக்கவில்லை. பாபுவின் தோட்ட மேலாளரான மாயவன் (நம்பியார்) தீய என்னம் கொண்டவன். அவன் பாபுவின் செல்வத்தின் மீது ஆசைப்படுகிறான். பாபு வழக்கம் போல் காடுகளில் சுற்றித் திரியும் போது லதா என்ற பெண்ணை சந்திக்கிறார். இருவரும் பின்னர் காதலித்து திருமணம் செய்து கொள்கின்றனர். பின்னர் லதாவுக்கு ராஜா என்னும் மகன் பிறக்கிறான். லதாவுக்கு காசநோய் இருப்பது கண்டறியப்படுகிறது. அவள் முழுமையாக குணமடையும் வரை தன் குழந்தையை வளர்க்க முடியாததால் அவள் மனம் வருந்துகிறாள். நோய்வாய்ப்பட்ட மனைவி மற்றும் குழந்தை என இருவரையும் கவனித்துக்கொண்டு வருகிறார். இதன் காரணமாக, ராஜா தன் தந்தையுடன் ஆழ்ந்த பாசப் பிணைப்பை வளர்த்துக் கொள்கிறான். ஆனால் தன் தாயுடன் ஒட்ட மறுக்கிறான். வேட்டையாடுவதில் தன் தந்தைக்கு உள்ள ஆர்வத்தைப் போல அவனும் ஆர்வம் கொள்கிறான். இதை லதா ஏற்கவில்லை. இதற்கிடையில், மாயவன் பாபுவின் சொத்துக்களையும், லதாவையும் அபகரிக்க திட்டமிடுகிறான். ராஜாவையும், லதாவையும் காட்டுக்குள் ஏமாற்றி கடத்திச் சென்று தோட்டத்தின் ஆவணங்களைக் கேட்டு மிரட்டுகிறான். மாயவனிடம் இருந்து தன் குடும்பத்தை பாபு எப்படி காப்பாற்றுகிறார் என்பதே கதையாகும்.
# வேட்டைக்காரன் (1964 திரைப்படம்)

## இசை

இந்தப் படத்திற்கு கே. வி. மகாதேவன் இசையமைத்தார். பாடல் வரிகளை கண்ணதாசன் எழுதினார். சச்சி ஸ்ரீ காந்தாவின் கூற்றுப்படி, "உன்னை அறிந்தால்" பாடலின் வரிகள், "உன்னை அறிந்தால் - நீ உன்னை அறிந்தால், உலகத்தில் போராடலாம்" பாடல் வரிகள் மூலம் "எம்.ஜி.ஆரின் சுயபுகழ் பாடலாக மாறியது, அவரது 'நல்ல பண்புகள்' வாழும் கடவுளுக்கு இணையாக்குகிறது" மற்றும் கண்ணதாசன் "ஆரம்ப வரிகளில் 'உன்னையே நீ அறிந்துகொள்' என்ற சாக்ரடிசின் ஞானத்தை இணைத்துள்ளார்" என்றார்.
# வேட்டைக்காரன் (1964 திரைப்படம்)

## வெளியீடு

வேட்டைக்காரன் படம் 1964 சனவரி 14, பொங்கல் நாளன்று வெளியானது. படத்தை ராமச்சந்திரனின் எம்ஜிஆர் பிக்சர்ஸால் விநியோகித்தது. படத்தை விளம்பரப்படுத்த, சென்னையின் சித்ரா திரையரங்கம் பார்வையாளர்களை வரவேற்க காடுபோன்ற செட் அமைத்தது. மேலும் நடந்த ஆலோசனைக்குப் பிறகு, அவர்கள் திரையரங்க வளாகத்திற்குள் கூண்டில் அடைக்கப்பட்ட ஒரு புலியையும் கொண்டு வந்து வைத்தனர். பொங்கல் வெளியீடான கர்ணனுடன் போட்டியை எதிர்கொண்ட போதிலும், படம் திரையரங்குகளில் 25 வாரங்கள் ஓடியது, வணிகரீதியாக வெற்றி பெற்றது.
# ஆசை முகம்

**ஆசை முகம்** (*Aasai Mugam*) 1965 ஆம் ஆண்டு திசம்பர் மாதம் 10 ஆம் தேதி வெளிவந்த தமிழ்த் திரைப்படமாகும். பி. புல்லையா இயக்கத்தில் வெளிவந்த இத்திரைப்படத்தில் எம். ஜி. ஆர், சரோஜாதேவி மற்றும் பலரும் நடித்திருந்தனர். எசு.எம். சுப்பையா நாயுடு இசையில் கவிஞர் வாலி பாடல்களை எழுதியிருந்தார்.
# ஆசை முகம்

## நடிகர்கள்

- எம். ஜி. ராமச்சந்திரன்- மனோகர்
- பி. சரோஜாதேவி செல்வியாக
- எம். என். நம்பியார்- வரதன்
- நாகேஷ் சங்கர்
- கே. டி. சந்தானம்- சிவசங்கரன் பிள்ளையாக
- எஸ்.வி.ராமதாஸ்- வஜ்ரவேல்
- கே.ஆர். ராம்சிங்- டாக்டர். பிளாஸ்டிக் அறுவை சிகிச்சை நிபுணராக
- ஆறுமுகம்-
- கீதாஞ்சலி- கமலா
- லட்சுமி பிரபா- மரகதம்
- சி.கே.சரஸ்வதி- பவானியாக
- கரிகோல் ராஜு- வரதரின் உதவியாளராக
# ஆசை முகம்

## படத்தின் குறிப்புகள்

- இந்த படத்தில் முகம் மாற்றும் ஒட்டுறுப்பு அறுவை மருத்துவம் பற்றி எம். ஜி. ஆர் நடித்துள்ளார்.
- இந்த படத்தில் நடிகை சரோஜாதேவி அவர்கள் *என்னை காதலித்தால் மட்டும் போதுமா* என்ற பாடலில் நடிக்கும் போது சரோஜாதேவி இந்த திரைப்படத்தில் சரோஜாதேவி இடுப்பில் மீது நாகேஷ் ஒரு நகைச்சுவை காட்சியில் தாவி உட்கார்ந்து கொள்ளும் போது சரோஜாதேவிக்கு பயங்கரமான இடுப்பு வலி ஏற்பட்டு விட்டது.
- அதை தொடர்ந்து இந்த பாடலில் நடிகை சரோஜாதேவி ஆடும் போது நடன ஆசிரியர் *சுந்தரம்* மாஸ்டர் தற்போது நடிகர் பிரபுதேவாவின் தந்தை அவர்கள் பாடலில் அந்த காலகட்டத்தில் அதுவரை இல்லாத **ஜம்ப் ஸ்டெப்** என்ற கடுமையான நடனத்தை ஆட வைத்து பொழுது சரோஜாதேவியின் இடுப்பு வலியை சிறிதும் பொருட்படுத்தாமல் ஆட வைத்து சுளுக்கு எடுத்துவிட்டார். சுந்தரம் மாஸ்டர் என்று இந்த பாடலின் அனுபவத்தில் நடிகை சரோஜாதேவி அவர்கள் கூறியுள்ளார்.
# ஆனந்தி (திரைப்படம்)

**ஆனந்தி** (*Anandhi*) 1965 ஆம் ஆண்டு திசம்பர் மாதம் வெளிவந்த தமிழ்த் திரைப்படமாகும். பி. நீலகண்டன் இயக்கிய இத்திரைப்படத்தின் கதை மற்றும் வசனத்தை எம். எஸ். சோலைமுத்து எழுதியிருந்தார். இப்படத்திற்கு எம். எஸ். விசுவநாதன் இசையமைத்திருந்தார். இத்திரைப்படத்தில் எஸ். எஸ். ராஜேந்திரன், சி. ஆர். விஜயகுமாரி, எம். ஆர். ராதா ஆகியோர் முக்கிய வேடங்களிலும், எம். என். நம்பியார், நாகேஷ், மனோரமா, எஸ். வி. சகஸ்ரநாமம், வி. கே. ராமசாமி ஆகியோர் இதர துணை வேடங்களிலும் நடித்திருந்தனர்.
# ஆனந்தி (திரைப்படம்)

## கதை

மகிழ்ச்சியாக வாழ்ந்துவரும் சோமு தீயவன் நித்தியானந்தம் செய்யும் திருட்டுவேலைகளில் எதிர்பாராதவிதமாக மாட்டிக் கொள்கிறான். நித்தியானந்தத்தின் மகளான ஆனந்தி இந்த சூழ்ச்சிகளை அறிந்து கொள்கிறாள். அதன் பிறகு சோமுவுக்கு ஆதரவாக செயல்படுகிறாள். இதன் வழியாக இருவருக்கும் காதல் பிறக்கிறது. நிரபராதியான சோமு வழக்கிலிருந்து தப்பித்தானா, சோமுவும், ஆனந்தியும் தங்கள் காதலில் வென்றார்களா என்பதே கதையின் முடிவாகும்.
# ஆனந்தி (திரைப்படம்)

## நடிகர்கள்

- எஸ். எஸ். ராஜேந்திரன் - சோமு
- சி. ஆர். விஜயகுமாரி - ஆனந்தி
- எம். ஆர். ராதா - அம்பலவாணன் (ஆனந்தியின் தந்தை)
- நாகேஷ் - தம்பி துரை
- எம். என். நம்பியார் - நித்தியானந்தம்
- மனோரமா - மனோரஞ்சிதம்
- வி. கே. ராமசாமி மாசிலாமணி
- எஸ். வி. சகஸ்ரநாமம் - தர்மலிங்கம் (சோமு, சிவகாமியின் தந்தை)
- மணிமாலா - சிவகாமி (சோமுவின் சகோதரி)
- உதய சந்திரிகா
# ஆனந்தி (திரைப்படம்)

## பாடல்கள்

எம். எஸ். விசுவநாதன் இசையமைத்த இத்திரைப்படத்தில் இடம்பெற்ற அனைத்துப் பாடல்களையும் கண்ணதாசன் எழுதியிருந்தார்.
| எண் | பாடல் | பாடகர்கள் | பாடலாசிரியர் | நீளம் (நி:நொ) |
| --- | --- | --- | --- | --- |
| 1 | கண்ணிலே அன்பிருந்தால் (பெண்) | பி. சுசீலா | கண்ணதாசன் | 4:04 |
| 2 | கண்ணிலே அன்பிருந்தால் (ஆண்) | டி. எம். சௌந்தரராஜன் | 3:54 |  |
| 3 | உன்னை அடைந்த மனம் | டி. எம். சௌந்தரராஜன், பி. சுசீலா | 3:18 |  |
| 4 | சொர்கத்திலிருந்து நரகம் | 3:45 |  |  |
| 5 | வேடிக்கையாக பொழுது | டி. எம். சௌந்தரராஜன்,.ஏ. எல். ராகவன் | 3:01 |  |
| 6 | குளிரடிக்குது | டி. எம். சௌந்தரராஜன், எல். ஆர். ஈஸ்வரி |  |  |
# அன்புக்கரங்கள்

**அன்புக்கரங்கள்** (*Anbu Karangal*) 1965 ஆம் ஆண்டு பிப்ரவரி மாதம் 19 ஆம் தேதியன்று வெளிவந்த தமிழ்த் திரைப்படமாகும். கே. சங்கர் இயக்கத்தில் வெளிவந்த இத்திரைப்படத்தில் சிவாஜி கணேசன், தேவிகா மற்றும் பலரும் நடித்திருந்தனர்.
# அன்புக்கரங்கள்

## நடிகர்கள்

- சிவாஜி கணேசன் - சிவராமன்
- தேவிகா - அன்னம்
- கே. பாலாஜி - கண்ணன்
- நாகேஷ் - திருப்பதி
- வி. கே. ராமசாமி - சூடாமணி
- ஓ. ஏ. கே. தேவர்
- பி. டி. சம்பந்தம்
- மணிமாலா - ஆனந்தி
- மனோரமா - பொன்னம்மாள்
- சீதாலட்சுமி - குணவதி
- ஜி. சகுந்தலா - உமா
- இலட்சுமி பிரபா - இலட்சுமி
- எஸ். டி. சுப்புலட்சுமி - நல்லம்மாள்
- பேபி சகீலா - கண்மணி
# அன்புக்கரங்கள்

## பாடல்கள்

ஆர். சுதர்சனம் இசையமைத்த இத்திரைப்படத்தில் இடம்பெற்ற அனைத்துப் பாடல்களையும் வாலி எழுதியிருந்தார்.  
| **எண்** | **பாடல்** | **பாடகர்கள்** | **பாடலாசிரியர்** | **நீளம் (நி:நொ)** |  |
| --- | --- | --- | --- | --- | --- |
| 1 | அழகென்ன அறிவென்ன | பி. சுசீலா | வாலி | 2:46 |  |
| 2 | இரவு முடிந்துவிடும் | பி. சுசீலா, பி. பி. ஸ்ரீனிவாஸ் | வாலி | 03,54 |  |
| 3 | வாயா ராசா | பி. சுசீலா | வாலி | 03,58 |  |
| 4 | இராமனுக்கே சீதை | பி. சுசீலா | வாலி | 03,15 |  |
| 5 | காகிதத்தில் கப்பல் | டி. எம். சௌந்தரராஜன் | வாலி | 04,27 |  |
| 6 | ஒன்னா இருக்க | டி. எம். சௌந்தரராஜன் | வாலி | 02:57 | } |
# என்னதான் முடிவு

**என்ன தான் முடிவு** (*Ennathan Mudivu*) 1965 ஆம் ஆண்டு ஆகத்து மாதம் 13 ஆம் தேதியன்று வெளிவந்த தமிழ்த் திரைப்படமாகும். கே. எஸ். கோபாலகிருஷ்ணன் இயக்கத்தில் வெளிவந்த இத்திரைப்படத்தில் ஏ. வி. எம். ராஜன், வசந்தி மற்றும் பலரும் நடித்திருந்தனர்.
# இரவும் பகலும்

**இரவும் பகலும்** (*Iravum Pagalum*) 1965 ஆம் ஆண்டு சனவரி மாதம் 14 ஆம் தேதியன்று பொங்கல் பண்டிகைக்கு வெளிவந்த தமிழ்த் திரைப்படமாகும். ஜோசப் தளியத் இயக்கத்தில் வெளிவந்த இத்திரைப்படத்தில் ஜெய்சங்கர், வசந்தா மற்றும் பலர் நடித்திருந்தனர். டி.ஆர் பாப்பா இசையில் ஆலங்குடி சோமு பாடல்களை எழுதியிருந்தார்.
# இதயக்கமலம்

**இதயக் கமலம்** (*Idhaya Kamalam*) 1965 ஆம் ஆண்டு ஆகத்து மாதம் 27 ஆம் தேதியன்று வெளிவந்த தமிழ்த் திரைப்படமாகும். ஸ்ரீகாந்த் இயக்கத்தில் வெளிவந்த இத்திரைப்படத்தில் ரவிச்சந்திரன், கே. ஆர். விஜயா மற்றும் பலர் நடித்திருந்தனர்.
# இதயக்கமலம்

## நடிகர்கள்

- கே. ஆர். விஜயா - கமலா, விமலா (இரட்டை வேடம்)
- சீலா
- குமாரி ருக்மணி
- சி. ஆர். லட்சுமி
- ரவிச்சந்திரன்
- டி. எஸ். பாலையா
- எஸ். வி. சகஸ்ரநாமம்
- ஆர். எஸ். மனோகர்
- கே. பாலாஜி
- சிறீராம்
- 'ஜெயக்கொடி' நடராசன்
- பிரபாகர்
- எசு. ஆர். தட்சிணாமூர்த்தி
- ஆரணி இராமசாமி
# இதயக்கமலம்

## துணுக்குகள்

இப்படம் சுனில்தத் சாதனா நடித்த "மேரா சாயா" என்னும் இந்தித் திரைப்படத்தின் மறுவாக்கமாகும். ரவிச்சந்திரன் கதாநாயகனாக நடித்த இந்த வண்ணப்படத்தில் கே.ஆர்.விஜயா இரு வேடமேற்றிருந்தார்.
# இதயக்கமலம்

## ஒலிப்பதிவு

இதில் கே. வி. மகாதேவன் இசையமைப்பில் பி. பி. ஸ்ரீனிவாஸ் மற்றும் பி. சுசீலா பாடிய பாடல்கள் அனைத்துமே பிரபலமாயின. இந்திப் படத்தின் மறுவாக்கமாக இருந்தபோதிலும், பாடல்கள் அவற்றின் சாயலில் அமையாது இருந்தது இப்படத்தின் சிறப்பம்சம்.  
;பாடல்கள்
# காக்கும் கரங்கள்

**காக்கும் கரங்கள்** (*Kaakum Karangal*) என்பது 1965 ஆம் ஆண்டு வெளிவந்த தமிழ்த் திரைப்படமாகும். இதை ஏ. சி. திருலோகச்சந்தர் இயக்கினார். பிரித்தானிய எழுத்தாளர் டபிள்யூ. சோமர்செட் மாம் 1925 ஆம் ஆண்டு எழுதி வெளியான *தி பெயிண்டட் வெயில்* புதினத்தைத் தழுவி இதன் கதை உருவாக்கபட்டது. இதை ஏ.வி.எம். புரொடக்சன்சின் துணை நிறுவனமான முருகன் பிரதர்ஸ் தயாரித்தது. இத்திரைப்படத்தில் எஸ். எஸ். ஆர், விஜயகுமாரி ஆகியோர் முதன்மை வேடத்தில் நடித்தனர். அவர்களுடன் நாகேஷ், எல். விஜயலட்சுமி, எஸ். வி. சுப்பையா, சிவகுமார் (அவர் இப்படத்தில் நடிகராக அறிமுகமானார்), ரேவதி ஆகியோர் துணை வேடங்களில் நடித்தனர். இப்படம் 1965 சூன் 19 அன்று வெளியானது. வணிக ரீதியாக தோல்வியடைந்தது.
# காக்கும் கரங்கள்

## கதைக்களம்

மருத்துவ உதவி இல்லாததால் சங்கரின் தந்தை இறந்துவிடுகிறார். அதன்பிறகு அவரது தாயார் மிகவும் சிரமப்பட்டு படிக்கவைத்து, அவரை ஒரு அறுவை சிகிச்சை நிபுணராகப் படிக்க வைக்கிறார். மருத்துவரான பிறகு அவரிடம் சிகிச்சைபெற வரும் மகாலட்சுமியுடன் நட்பு உருவாகிறது. பின்னர் இருவரும் காதலிக்கின்றனர். மகாலட்சுமியின் தந்தை சுப்பையா ஒரு பணக்காரர். அவர் மகளின் காதலுக்கு எதிர்ப்பு தெரிவிக்கிறார். தங்கள் காதலுக்கு சம்மதிக்கவில்லை என்றால் வீட்டைவிட்டு வெளியேறுவேன் என்று மகாலட்சுமி உறுதியாக கூறுவதால், இறுதியில் இருவரின் திருமணத்திற்கு சுப்பையா ஒப்புக்கொள்கிறார். இருவருக்கும் திருமணம் முடிகிறது. சிறிது காலம் கழித்து, மகாலட்சுமி ஒரு குழந்தையைப் பெற்றெடுக்கிறாள். ஆனால் குழந்தை தீ விபத்தில் இறந்துவிடுகிறது. இது சங்கருக்கும் மகாலட்சுமிக்கும் இடையே ஒரு தவறான புரிதலை ஏற்படுத்துகிறது. அந்த தீவிபத்தில் காயமடைந்த சங்கர் தனது கைகளால் இனி அறுவை சிகிச்சை செய்ய முடியாது என்று உணர்கிறார். பிறகு செஞ்சிபுரம் மலைகிராம பழங்குடியினருக்கு சேவை செய்துவருகிறார். அங்கு, அவர் வைரஸ் காய்ச்சலால் பாதிக்கப்படுகிறார். அதிலிருந்து எப்படி மீண்டார், மகாலட்சுமியுடன் மீண்டும் சேர்ந்தாரா என்பதே எஞ்சிய கதையாகும்.
# காக்கும் கரங்கள்

## தயாரிப்பு

இந்தப் படம், பழனிசாமி என்ற இயற்பெயரால் அறியப்பட்ட சிவகுமார் நடிகராக அறிமுகமான படமாகும். அவர் ஏற்கனவே *சித்ரபௌர்ணமி* என்ற படத்தில் நடிக்க ஒப்பந்தமாகி இருந்தார், ஆனால் அப்படம் கைவிடப்பட்டது. அதன் இயக்குநர்களான கிருஷ்ணன்-பஞ்சு அவரை ஏவிஎம் புரொடக்சன்சுக்கு காக்கும் கரங்கள் படத்தில் நடிக்க பரிந்துரைத்தனர். விஜயகுமாரியுடன் சேர்ந்து நடிக்க இரண்டாவது நாயகனுக்கு ஒரு நடிகரைத் தேடிய திருலோகச்சந்தர், பழனிசாமியைத் தேர்ந்தெடுத்தார். ஏ.வி.எம். நிறுவனர் ஏ. வி. மெய்யப்பன் பழனிச்சாமிக்கு சிவகுமார் என்ற திரைப்பெயரைச் சூட்டினார். இந்தப் படத்தை ஏ.வி.எம்.மின் துணை நிறுவனமான முருகன் பிரதர்ஸ் தயாரித்தது. தனது காதலியாக நடித்த நடிகையின் நடிப்புக்கு ஏற்றதாக இல்லாததால், சிவகுமாரின் பகுதிகளைக் குறைக்க வேண்டியிருந்தது என்பதை சரவணன் கூறினார்.  
*நானும் ஒரு பெண்* (1963) படத்தின் வெற்றியின் காரணமாக, மெய்யப்பன் அதில் முன்னணி வேடத்தில் நடித்த எஸ். எஸ். ராஜேந்திரன், சி. ஆர். விஜயகுமாரி ஆகியோரை இப்படத்தில் நடிக்க வைக்க விரும்பினார். ராஜேந்திரன் நுட்பமான ஒரு கதாபாத்திரத்திற்கு பொருத்தமற்றவர் என்று சரவணன் எண்ணினார், ஆனால் மெய்யப்பன் அவரையே அந்த பாத்திரத்திற்கு தேர்வு செய்வதில் பிடிவாதமாக இருந்தார். படத்தில் உதவி இயக்குனர்களில் ஒருவராக பணியாற்றிய எஸ். பி. முத்துராமன், படத்தில் ஒரு சிறிய குழந்தையை நடக்க வைக்க குழுவினர் மிகவும் சிரம்ப்பட்டதாக கூறினார். படத்திற்கான ஒளிப்பதிவை டி. முத்துசாமி மேற்கொண்டார், படத்தொகுப்பை ஆர். ஜி. கோப் செய்தார்.
# காக்கும் கரங்கள்

## இசை

இப்படத்திற்கு கே. வி. மகாதேவன் இசையமைத்தார். இது ஏ.வி.எம். உடன் இணைந்து முதன்முதலில் பணியாற்றிய படமாகும்.
# காக்கும் கரங்கள்

## வெளியீடும் வரவேற்பும்

காக்கும் கரங்கள் 1965 சூன் 19 அன்று வெளியானது. ஸ்போர்ட் அண்ட் பேஸ்டைமின் டி. எம். ராமச்சந்திரன் எழுதுகையில், "மையக் கருப்பொருள் ஓரளவுக்கு பரிச்சயமானதாக உள்ளது. சில காட்சிகள் பழைதாக உள்ளன. இருப்பினும், முழு கதையும் திரையில் சொல்லப்பட்டிருக்கும் கூர்மையான தன்மை மற்றும் கண்ணியத்தின் காரணமாக, படம் பார்வையாளர்களின் அனுதாபத்தையும் பாராட்டையும் பெறுகிறது". சரவணனின் கூற்றுப்படி, தவறான நடிகர் தேர்வு காரணமாக படம் வணிக ரீதியாக தோல்வியடைந்தது.
# கலங்கரை விளக்கம் (திரைப்படம்)

**கலங்கரை விளக்கம்** என்பது 1965 ஆம் ஆண்டு வெளிவந்த தமிழ் அதிரடித் திரைப்படமாகும். கே. சங்கர் இயக்கத்தில் வெளிவந்த இத்திரைப்படத்தில் எம். ஜி. ஆர், பி. சரோஜாதேவி மற்றும் பலர் நடித்திருந்தனர். இது வெர்டிகோ (1958) என்ற அமெரிக்க திரைப்படத்தின் பாதிப்பில் உருவானது.[2][3] இப்படம் 28 ஆகத்து 1965 அன்று வெளியானது.
# கலங்கரை விளக்கம் (திரைப்படம்)

## கதை

வழக்கறிஞரான இரவி (ம.கோ.இரா), தன் நண்பர் மருத்துவர் கோபாலை (வி. கோபாலகிருஷ்ணன்) சந்திக்க மாமல்லபுரம் வருகிறார். சாலையில் நடமாடும் ஒரு பெண்ணான நீலா (சரோஜாதேவி) கலங்கரை விளக்கம் நோக்கி ஓடுகிறாள். பின்னர் நான் நரசிம்ம பல்லவனிடம் செல்கிறேன் என்று தற்கொலைக்கு முயல்கிறாள். அவளை இரவி காப்பாற்றுகிறார். நீலா தன்னை சிவகாமியாகவும் (சிவகாமியின் சபதம் கதை மாந்தர்) இரவியை நரசிம்ம பல்லவனாகவும் நினைக்கிறாள். மனநலம் பாதிக்கபட்டவள் அவள் என்று தெரியவருகிறது. அவளை குணப்படுத்த நண்பர் மருத்துவர் கோபாலின் ஆலோசனையின் பேரில் இரவி நீலாவின் வீட்டிலேயே தங்குகிறார்.  
இதற்கிடையில் நீலாவின் சித்தப்பா நாகராசன் (நம்பியார்) நீலாவையும், தன் சித்தப்பாவையும் கொன்று சொத்துக்களை அபகரிக்க நினைக்கிறார். மனநலம் குணமாகிவரும் நீலா ஒரு கட்டத்தில் தற்கொலை செய்து கொள்கிறாள். அவள் தந்தையும் தூக்கமாத்திரை உண்டு இறந்துவிடுகிறார். நீல இறந்த சோகத்தில் உள்ள இரவி நீலாவைப் போன்ற தோற்றம் கொண்ட மல்லிகாவைச் சந்திக்கிறார். மல்லிகாவை திருமணம் செய்துகொண்ட இரவி, நீலா கொல்லப்பட்டதையும் அதற்கு பின் இருந்த நாகராஜின் சதியை எப்படி கண்டுபிடிக்கிறார் என்பதே கதை.
# கலங்கரை விளக்கம் (திரைப்படம்)

## நடிப்பு

- இரவியாகவும், "பொன்னெழில் பூத்தது" பாடலில் நரசிம்ம பல்லவனாகவும் ம. கோ. இராமச்சந்திரன்
- நீலாவாகவும் மல்லிகாவாகவும், "பொன்னெழில் பூத்தது" பாடலில் சிவகாமியாகவும் சரோஜாதேவி
- நாகராசனாக மா. நா. நம்பியார்
- கோபாலாக வி. கோபாலகிருட்டிணன்
- நீலாவின் தந்தையாக கே. டி. சந்தானம்
- தேவாவாக ஏ. வீரப்பன்
- திருமலையாக எஸ். எம். திருப்பதிசுவாமி
- கௌரியாக ஜி. சகுந்தலா
- மோகினாயாக மனோரமா
# கலங்கரை விளக்கம் (திரைப்படம்)

## பாடல்

இப்படத்திற்கு ம. சு. விசுவநாதன் இசையமைத்தார். "பல்லவன் பல்லவி" பாடல் நீலாம்பரி இராகத்தில் அமைந்தது.
| "என்னை மறந்ததேன்" | பி. சுசீலா | பஞ்சு அருணாசலம் | 03:16 |
| --- | --- | --- | --- |
| "பொன்னெழில் பூத்தது" | டி. எம். சௌந்தரராஜன், பி. சுசீலா | 06:14 |  |
| "சங்கே முழங்கு" | சீர்காழி கோவிந்தராஜன், பி. சுசீலா, குழுவினர் | பாரதிதாசன் | 04:57 |
| "காற்று வாங்க போனேன்" | டி. எம். சௌந்தரராஜன் | வாலி | 04:19 |
| "என்ன உறவோ" | டி. எம். சௌந்தரராஜன் | 04:57 |  |
| "பல்லவன் பல்லவி பாடட்டுமே" | டி. எம். சௌந்தரராஜன் | 03:48 | } |
# கலங்கரை விளக்கம் (திரைப்படம்)

## வெளியீடும் வரவேற்பும்

கலங்கரை விளக்கம் 28 ஆகத்து 1965 அன்று வெளியானது. எம்ஜியார் பிக்சர்ஸ் மூலம் விநியோகிக்கப்பட்டது. ஸ்போர்ட் அண்ட் பேஸ்டைமின் டி. எம். ராமச்சந்திரன், கே. சங்கரின் இயக்கத்தை "குறிப்பிடத்தக்கதாக இல்லை" என்று விமர்சித்தார், மேலும் "சில இடங்களில் அவரது பணி அநாகரீகமாகவும், அவசர வேலைக்கான அடையாளங்களைக் கொண்டுள்ளன" என்றும் குறிப்பிட்டார். தம்புவின் ஒளிப்பதிவை, குறிப்பாக மைசூர் மற்றும் மாமல்லபுரத்தின் படப்பிடிப்பை கல்கி பாராட்டியது.
# கார்த்திகைத்தீபம் (திரைப்படம்)

**கார்த்திகைத்தீபம்** 1965 ஆம் ஆண்டு வெளிவந்த தமிழ்த் திரைப்படமாகும். ஏ. காசிலிங்கம் இயக்கத்தில் வெளிவந்த இத்திரைப்படத்தில் அசோகன், வசந்தா மற்றும் பலரும் நடித்திருந்தனர். இப்படத்துக்கு சுதர்சனம் இசையமைத்திருந்தார்.
# கார்த்திகைத்தீபம் (திரைப்படம்)

## நடிகர்கள்

- எஸ். ஏ. அசோகன் - *பசுபதி*
- கே. விஜயன் - *கனகசபை*
- எஸ். ராமதாஸ் - *நமச்சிவாயம்*
- கரிக்கோல் ராஜ் - *கணபதி*
- மாஸ்டர் முரளி - *முரளி*
- சதன் - *வேணு*
- சங்கர் ஜெய் சோமு
- என். எஸ். நாராயணபிள்ளை
- தண்டபாணி
- சி. வசந்தா - *பூர்ணம்*
- லீலாவதி - *தங்கம்*
- ஜி. சகுந்தலா - டாக்டர் சத்தியபாமா
- சி. ஐ. டி. சகுந்தலா - *சந்திரா*
- *பேபி* கலா - *கலா*
- ஜெயந்தி - *மைதிலி*
- திருச்சி காமாட்சி - *சிவகாமி*
- வனமாலா
- யசோதா
# கார்த்திகைத்தீபம் (திரைப்படம்)

## பாடல்கள்

திரைப்படத்துக்கு இசையமைத்தவர் ஆர். சுதர்சனம். பாடல்களை இயற்றியவர்: ஆலங்குடி சோமு.  
-
-
-
# காட்டு ராணி

**காட்டு ராணி** (*Kaattu Rani*) 1965 ஆம் ஆண்டு வெளிவந்த தமிழ்த் திரைப்படமாகும். எம். ஏ. திருமுகம் இயக்கத்தில் வெளிவந்த இத்திரைப்படத்தில் எஸ். ஏ. அசோகன், கே. ஆர். விஜயா மற்றும் பலரும் நடித்திருந்தனர்.
# காட்டு ராணி

## பாடல்கள்

திரைப்படத்துக்கு இசையமைத்தவர் பி. எஸ். திவாகர். பாடல்களை யாத்தவர் கண்ணதாசன். பஞ்சு அருணாசலம், இராம. முத்தையா ஆகியோர் பாடலாசிரியரின் உதவியாளர்களாகப் பணியாற்றினர். டி. எம். சௌந்தரராஜன், பி. சுசீலா ஆகியோர் பின்னணி பாடினார்கள்.  
| எண். | பாடல் | பாடியவர்/கள் | கால அளவு |
| --- | --- | --- | --- |
| 1 | *மூங்கிலிலை மேலே தூங்கும் பனி நீரே* | பி. சுசீலா | 03:17 |
| 2 | *சொல்லாத கதையொன்று சொன்னானடி* | 03:45 |  |
| 3 | *காட்டு ராணி முகத்தைக் காட்டு ராணி* | டி. எம். சௌந்தரராஜன் & பி. சுசீலா | 03:36 |
| 4 | *காட்டுப் புறா ஒண்ணு ஜோடியைப் பார்த்து* |  |  |
| 5 | *ஒத்தையடிப் பாதையிலே ஒருத்தி மனம் போகையிலே* | 03:30 | } |
# குழந்தையும் தெய்வமும்

**குழந்தையும் தெய்வமும்** 1965 ஆம் ஆண்டு கிருஷ்ணன்-பஞ்சு இயக்கத்தில் வெளிவந்த குழந்தைகள் தமிழ்த் திரைப்படமாகும். இது அமெரிக்கத் திரைப்படமான தி பேரண்ட் ட்ராப் (1961) ஐ அடிப்படையாகக் கொண்டதாகும். அது எரிச் காஸ்ட்னரின் 1949 ஆம் ஆண்டய செர்மன் புதினமான லிசா அண்ட் லோட்டியை அடிப்படையாகக் கொண்டது. இத்திரைப்படத்தில் ஜெய்சங்கர், ஜமுனா ஆகியோர் முதன்மை வேடங்களில் நடிக்க நாகேஷ், சுந்தர்ராஜன், ஜி. வரலட்சுமி, சாந்தா, குட்டி பத்மினி, எம். எஸ். எஸ். பாகாயம், வி. ஆர். திலகம் ஆகியோர் துணை வேடங்களில் நடித்தனர். பிரிந்த பெற்றோரை மீண்டும் சேர்க்க முயற்சிக்கும் இரட்டை சகோதரிகளின் கதையை இது சொல்கிறது.  
ஏவிஎம் புரொடக்சன்ஸ் தயாரித்து எம். எஸ். விஸ்வநாதன் இசையமைத்த இப்படம் 19 நவம்பர் 1965 அன்று வெளியானது. இது வணிக ரீதியாக வெற்றி பெற்றது, மேலும் தமிழில் சிறந்த திரைப்படத்திற்கான தேசிய திரைப்பட விருதைப் பெற்றது. இப்படத்தை கிருஷ்ணன்–பஞ்சு இரண்டு முறை மறு ஆக்கம் செய்தனர்; தெலுங்கில் லேத மனசுலு (1966) என்றும், இந்தியில் தோ கலியான் (1967) என்றும் மறு ஆக்கம் செய்தனர். மேலும் இது இது மலையாளத்தில் சேதுபந்தனம் (1974) என்றும் கன்னடத்தில் மக்களா பாக்யா (1976) என்றும் மறுஆக்கம் செய்யப்பட்டது.
# குழந்தையும் தெய்வமும்

## கதை

தனியார் போக்குவரத்து நிறுவனத்தின் உரிமையாளரான அலமேலு (ஜி. வரலட்சுமி) பணத் திமிர் கொண்டவர். அவரின் மகளான பாமா என்னும் சத்யபாமாவும் (ஜமுனா) சந்திரசேகர் என்னும் சேகரும் (ஜெய்சங்கர்) காதலிக்கின்றனர். இருவருக்கும் திருமணம் ஆகி, சேகர் வீட்டோடு மாப்பிளை ஆகிறார். மாமியார் அலமேலுவால் வீட்டோடு மாப்பிளையாக உள்ள சந்திரசேகரை அவ்வப்போது அவமானங்களை எதிர்கொள்கிறார். சத்தியபாமாவுக்கும், சந்திரசேகருக்கும் இரட்டைப் பெண் பிள்ளைகள் பிறக்கின்றனர் (லலிதா, பத்மினி). ஒரு கட்டத்தில் மாமியாரின் அவமானங்களைப் பொறுக்க முடியாத சந்திரசேகர் வீட்டைவிட்டு வெளியேறுகிறார். இதனால் இரட்டையர்களான லலிதாவும் பத்மினியும் பிறந்த சிலகாலத்திலேயே பிரிந்து விடுகின்றனர். ஓரளவு வளர்ந்த பின்னர், சகோதரிகள் தங்கள் பெற்றோரை மீண்டும் ஒன்றுசேர்க்க முடிவு செய்கிறார்கள், அதற்காக திட்டமிட்டு வேலை செய்கிறார்கள்.
# குழந்தையும் தெய்வமும்

## நடிப்பு

- ஜெய்சங்கர்- சந்திரசேகர் "சேகர்"
- ஜமுனா- சத்யபாமா "பாமா"
- குட்டி பத்மினி லலிதா "லல்லி" மற்றும் பத்மினி "பாப்பி"
- ஜி. வரலட்சுமி- அலமேலு
- நாகேஷ் சுந்தரம்
- மேஜர் சுந்தரராஜன் - ராமலிங்கம்
- நிர்மளாவாக சாந்தா
- வி.ஆர் திலகம்- பங்கஜம்
- எம்எஸ்எஸ் பாகாயம்- சோகுசம்மா
# குழந்தையும் தெய்வமும்

## இசை

இத்திரைப்படத்திற்கு ம. சு. விசுவநாதன் இசையமைத்திருந்தார். "பழமுதிர் சோலையிலே" என்ற பாடல் ஆபேரி இராகத்தில் அமையப்பெற்றது.
# நாணல் (திரைப்படம்)

**நாணல்** (*Naanal (film*)) 1965 ஆம் ஆண்டு டிசம்பர் மாதம் 24 ஆம் தேதியன்று வெளிவந்த தமிழ்த் திரைப்படமாகும். கே. பாலச்சந்தர் இயக்கத்தில் வெளிவந்த இத்திரைப்படத்தில் மேஜர் சுந்தரராஜன், கே. ஆர். விஜயா மற்றும் பலரும் நடித்திருந்தனர். வி. குமார் இசையமைப்பில் ஆலங்குடி சோமுவும் சுரதாவும் பாடல்கள் எழுதினர்.
# நீ

**நீ** (Nee!) 1965 ஆம் ஆண்டு ஆகத்து மாதம் 21 ஆம் தேதியன்று வெளிவந்த தமிழ்த் திரைப்படமாகும். வர்த்தக ரீதியாக திரைப்படம் வெற்றி பெற்றது.
# நீ

## பாடல்கள்

இத்திரைப்படத்திற்கு எம். எஸ். விஸ்வநாதன் இசையமைத்திருந்தார். பாடல் வரிகளை கவிஞர் வாலி எழுதியிருந்தார்.
| "அடடா என்ன அழகு" | எல். ஆர். ஈஸ்வரி | 03:59 |  |
| --- | --- | --- | --- |
| "வெள்ளிக்கிழமை" | பி. சுசீலா | 03:25 |  |
| "ஒன் டே ஒன் வே" | பி. பி. ஸ்ரீனிவாஸ் எல். ஆர். ஈஸ்வரி | 04:16 |  |
| "சொன்னாலும் சொன்னான்டி" | எல். ஆர். ஈஸ்வரி | 05:00 |  |
| "வந்தாலென்ன" (எனக்குவந்த) | எல். ஆர். ஈஸ்வரி | 06:01 | } |
# நீலவானம்

**நீலவானம்** (*Neela Vaanam*) 1965 ஆம் ஆண்டு திசம்பர் மாதம் 10 ஆம் தேதி வெளிவந்த தமிழ்த் திரைப்படமாகும். பி. மாதவன் இயக்கத்தில் வெளிவந்த இத்திரைப்படத்தில் சிவாஜி கணேசன், தேவிகா, ராஜஸ்ரீ மற்றும் பலரும் நடித்திருந்தனர். சிவாஜி திரைப்பட நிறுவனம் படத்தை வெளியிட்டது.
கே.பாலச்சந்தரின் திரைக்கதை மற்றும் வசனத்தைப் பாராட்டிய கல்கி பத்திரிகை பாடல்களை விமர்சனம் செய்தது.
# நீர்க்குமிழி (திரைப்படம்)

**நீர்க்குமிழி** 1965 ஆம் ஆண்டு வெளிவந்த தமிழ்த் திரைப்படமாகும். கே. பாலச்சந்தர் இயக்குநராக அறிமுகமானார். இது ஒரு மருத்துவமனையின் உள்ள நோயாளிகள் மற்றும் ஊழியர்களின் கதைகளை சித்தரிப்பதாக இருந்தது. இதே பெயரிலான பாலசந்தரின் நாடகத்தை அடிப்படையாகக் கொண்டு இப்படம் உருவானது. இது 23 அக்டோபர் 1965 இல் வெளியானது. இப்படம் தெலுங்கில் சிரஞ்சீவி (1969), மற்றும் மலையாளத்தில் ஆரடிமன்னிண்டே ஜன்மி (1972) என மறு ஆக்கம் செய்யப்பட்டது.
# நீர்க்குமிழி (திரைப்படம்)

## கதை

அனாதை நோயாளியான சேது, மருத்துவமனையில் நோயாளிகள், செவிலியர், மருத்துவர்களிடம் என அனைவரிடமும் தொடர்ந்து கேலி விளையாட்டுகளில் ஈடுபடுகிறார். தலைமை மருத்துவர் பாலகிருஷ்ணன் (மேஜர் சுந்தர்ராஜன்) தன் மகள் மருத்துவர் இந்திராவை (சோகார் ஜானகி) மருத்துவ ஆய்வுக்காக அமெரிக்கா அனுப்ப நினைக்கிறார். ஆனால் இந்திராவுக்கும், மருத்துவனையில் மருத்துவம் பார்த்துவரும், கால்பந்து வீரரான, அருணுக்கும் (வி. கோபாலகிருஷ்ணன்) இடையே காதல் உருவாகிறது. கால்பந்து வீரருக்கு பேராசை பிடித்த ஒரு சகோதரர் இருக்கிறார், அவர் தன் உடன்பிறந்தவரைக் கொல்ல ஏற்பாடு செய்கிறார். சேது, தன் இறுதிநாள் குறிக்கபட்டதை அறிந்தவுடன், தான் வாழும் குறுகிய காலத்தில் நல்லது செய்யலாம் என்று அவர்களின் காதலுக்கு உதவுகிறார். ஆனால் எல்லாம் நீர்க்குமிழி ஆகிறது என்பதுதான் கதை.
# நீர்க்குமிழி (திரைப்படம்)

## நடிகர்கள்

- சேதுவாக நாகேஷ் நாடகத்தில் நடித்த சௌகார் ஜானகி, நாகேஷ், மேஜர் சுந்தர்ராஜன், வி. கோபாலகிருஷ்ணன் ஆகியோர் திரைப்படத்திலும் பாத்திரங்களை ஏற்றனர். படத்தின் தலைப்பை மாற்றுமாறு நண்பர்களும், உறவினர்களும் தனக்கு அறிவுறுத்தியதாகவும் ஆனால் பிடிவாதமாக அதே தலைப்பை வைத்ததாகவும் பாலசந்தர் கூறினார்.
# நீர்க்குமிழி (திரைப்படம்)

## இசை

கே. பாலச்சந்தரின் நடகங்களுக்கு இசையமைத்து வந்த இசையமைத்தவர் வி. குமார், இந்தப் படத்தில் இசையமைப்பாளராக அறிமுகமானார். தீபாவளி நாளில் வெளியானது. ஸ்போர்ட் அண்ட் பேஸ்டைமில் எழுதிய, டி. எம். ராமச்சந்திரன் இந்த ஆண்டின் தனக்குப் பிடித்த தீபாவளியில் வெளிவந்த படம் என்று குறிப்பிட்டார், ஏனெனில் இது அசல் நாடகத்தை விட சிறந்ததாதாக இருந்ததாக குறிப்பிடும் அதே வேளையில், "திரை பொழுதுபோக்கில் இது ஒரு புதிய பாதையையைத் திறந்துள்ளது".
# பழநி (திரைப்படம்)

**பழநி** (Pazhani (1965 film)) 1965 ஆம் ஆண்டு சனவரி மாதம் 14 ஆம் தேதி வெளிவந்த தமிழ்த் திரைப்படமாகும். ஏ. பீம்சிங் இயக்கத்தில் வெளிவந்த இத்திரைப்படத்தில் சிவாஜி கணேசன், தேவிகா, எஸ். எஸ். ராஜேந்திரன் மற்றும் பலரும் நடித்திருந்தனர். விசுவநாதன் ராமமூர்த்தி இசையில் கண்ணதாசன் பாடல்களை எழுதியிருந்தார்.
# பழநி (திரைப்படம்)

## நூல் பட்டியல்

-
# பணம் படைத்தவன்

**பணம் படைத்தவன்** (*Panam Padaithavan*) 1965 ஆம் ஆண்டு மார்ச்சு மாதம் 27 ஆம் தேதியன்று வெளிவந்த தமிழ்த் திரைப்படமாகும். டி. ஆர். ராமண்ணா இயக்கத்தில் வெளிவந்த இத்திரைப்படத்தில் எம். ஜி. ஆர், கே. ஆர். விஜயா, சௌகார் ஜானகி மற்றும் பலரும் நடித்திருந்தனர். திரையரங்குகளில் வெற்றிகரமாக 100 நாட்களைத் தாண்டி படம் ஓடியது.
# பணம் படைத்தவன்

## நடிகர்கள்

| நடிகர் | கதாபாத்திரம் |
| --- | --- |
| எம். ஜி. ராமச்சந்திரன் | ராஜா |
| சௌகார் ஜானகி | ரமா |
| கே. ஆர். விஜயா | சாந்தி |
| டி. எஸ். பாலையா | சண்முகம் பிள்ளை (ராஜா, பாலுவின் தந்தை) |
| நாகேஷ் | பாலு |
| எஸ். ஏ. அசோகன் |  |
| ஆர். எஸ். மனோகர் |  |
| ஆர். எம். சேதுபதி |  |
| ஏ. கே. வீராசாமி |  |
| கீதாஞ்சலி | உமா |
| சீதாலட்சுமி | } |
# பணம் படைத்தவன்

## பாடல்கள்

இத்திரைப்படத்திற்கு விசுவநாதன் இராமமூர்த்தி இசையமைத்திருந்தனர்.  
| **எண்** | **பாடல்** | **பாடகர்கள்** | **பாடலாசிரியர்** | **நீளம் (நி:வினாடி)** |
| --- | --- | --- | --- | --- |
| 1 | அந்த மாப்பிள்ளை | டி. எம். சௌந்தரராஜன், பி. சுசீலா | வாலி | 4:39 |
| 2 | எனக்கொரு மகன் | டி. எம். சௌந்தரராஜன் | 4:35 |  |
| 3 | கண் போன போக்கிலே | டி. எம். சௌந்தரராஜன் | 5:11 |  |
| 4 | மாணிக்க தொட்டில் | டி. எம். சௌந்தரராஜன், பி. சுசீலா, எல். ஆர். ஈஸ்வரி | 4:19 |  |
| 5 | பருவத்தில் கொஞ்சம் | எல். ஆர். ஈஸ்வரி, [பருவத்தில் கொஞ்சம் என்ற [டி. எம். சௌந்தரராஜன்]] | 4:12 |  |
| 6 | பவளக்கொடியில் | டி. எம். சௌந்தரராஜன், எல். ஆர். ஈஸ்வரி | 5:00 |  |
| 7 | தன்னுயிர் பிரிவதை | பி. சுசீலா | 4:41 | } |
# பஞ்சவர்ணக்கிளி (திரைப்படம்)

**பஞ்சவர்ணக்கிளி** (*Panchavarna Kili*) 1965 ஆம் ஆண்டு மே மாதம் 21 ஆம் தேதியன்று வெளிவந்த தமிழ்த் திரைப்படமாகும். கே. சங்கர் இயக்கத்தில் வெளிவந்த இத்திரைப்படத்தில் ஆர். முத்துராமன், ஜெய்சங்கர், கே. ஆர். விஜயா, நாகேஷ், மனோரமா, மேஜர் சுந்தரராஜன், எஸ். என். லட்சுமி மற்றும் பலரும் நடித்திருந்தனர். புரட்சிக்கவிஞர் பாரதிதாசனும் கவிஞர் வாலியும் இயற்றிய இத்திரைப்படத்தின் பாடல்களை டி. எம். சௌந்தரராஜனும் பி. சுசீலாவும் பாடியிருந்தனர். வர்த்தக ரீதியாக திரையரங்குகளில் படம் வெற்றிகரமாக ஓடியது. விசுவநாதன் ராமமூர்த்தி இசையில் பாரதிதாசனும் வாலியும் பாடல்கள் எழுதியிருந்தனர்.
# பஞ்சவர்ணக்கிளி (திரைப்படம்)

## பாடல்கள்

விஸ்வநாதன் மற்றும் ராமமூர்த்தி அவர்கள் பாடல்களுக்கு இசை அமைத்தார்கள். பாடல்களுக்கான வரிகள் பாரதிதாசன் மற்றும் வாலி அவர்களால் எழுதப்பட்டது. "அழகன் முருகனிடம் ஆசை வைத்தேன்" என்ற பாடல் திலங் ராகத்தில் பாடப்பட்டது. "தமிழுக்கும் அமுதென்று பேர்" என்ற பாடல் தமிழ் மொழியின் இனிமையைப் போற்றுகிறது.  
###### **பாடல் பட்டியல்**
| 1. | அவளுக்கும் தமிழ் | வாலி | டி.எம். சௌந்தர்ராஜன் | 3:56 |  |
| --- | --- | --- | --- | --- | --- |
| 2. | வா வா கண்ணன் வருவான் | வாலி | பி. சுசிலா | 5:23 |  |
| 3. | தமிழுக்கும் அமுதென்று பேர் | பாரதிதாசன் | பி. சுசிலா | 4:04 |  |
| 4. | அழகன் முருகனிடம் ஆசை வைத்தேன் | வாலி | பி. சுசிலா | 3:30 | } |
# பூஜைக்கு வந்த மலர்

**பூஜைக்கு வந்த மலர்** (*Poojaikku Vandha Malar*) 1965 ஆம் ஆண்டு மார்ச்சு மாதம் 12 ஆம் தேதியன்று வெளிவந்த தமிழ்த் திரைப்படமாகும். வி. ஸ்ரீநிவாசன் இயக்கத்தில் வெளிவந்தது இத்திரைப்படம். இத்திரைப்படத்தினை முக்தா பிலிம்ஸ் நிறுவனம் தயாரித்திருந்தனர். ஜெமினி கணேசன், நாகேஷ். முத்துராமன், சாவித்திரி கணேஷ், பண்டரி பாய் ஆகியோர் முக்கிய வேடங்களில் நடித்திருந்தனர்.  
இத்திரைப்படத்திற்கு வாலி, ஆலங்குடி சோமு ஆகியோர் பாடல்களை எழுதியிருந்தனர். விஸ்வநாதன்- ராமமூர்த்தி இசையமைத்திருந்தனர். சீனிவாஸ், கோவிந்தராஜன், ராகவன், சுசீலா, எல். ஆர். ஈஸ்வரி ஆகியோர் பாடல்களை பாடியிருந்தனர்.